הוועדה המיוחדת לפניות הציבור, כנסת 20, פרוטוקול מספר 17, 2015-10-19 13:30

ישראל אייכלר: שלום לכבוד השר לענייני דתות, השר דוד אזולאי, לאורחים שלנו, לרב מזרחי מנהל מחלקת הבחינות, חבר מועצת גבעת זאב.

ישראל אייכלר: בחוץ שאלו אותי מה אני אומר על הריסת בית הכנסת בגבעת זאב, אמרתי 'זה תקדים מעניין, בא אדם וטוען שאבותיו היו בעלי האדמה אז צריך להרוס בית כנסת'.

ישראל אייכלר: יש שני בנינים מאוד חשובים שצריך לפנות כי הנכדים של שייח' באדר יבואו ויטענו שזו אדמה שלהם: הכנסת ובית המשפט העליון, נצטרך לפנות כי יש יורשים.

ישראל אייכלר: אני מניח שהשייח' באדר השאיר יורשים.

ישראל אייכלר: גבעת זאב אפרופו.

דוד אזולאי: אפרופו גבעת זאב, אני רוצה לספר לכבוד היושב ראש, היום היה דיון בוועדת שרים לענייני חקיקה, דובר שם על הצעת חוק, "לא להקל בהוצאת מטלטלין בהוצאה לפועל לבתי כנסת, למסגדים ולכנסיות.

דוד אזולאי: אמרתי שאם יאשרו למסגדים ולכנסיות יאשרו גם לבתי כנסת.

ישראל אייכלר: כן אושר.

ישראל אייכלר: כי בדרך כלל מסגדים וכנסיות סובלים בגלל בתי כנסת.

דוד אזולאי: הפעם לשם שינוי, הפוך.

ישראל אייכלר: אנחנו רוצים לדבר כאן על בעיה קשה מאוד.

ישראל אייכלר: היא קשה קודם כל מפניות ציבור לאזרח שלומד, נבחן, רוצה לדעת אם הוא הצליח או לא הצליח.

ישראל אייכלר: אני זוכר שכשעשינו טסט, בלילה אחרי הטסט – אני מניח שזו תופעה קיימת – רוצים מאוד לדעת מה הטסטר יגיד מחר בבוקר.

ישראל אייכלר: פה, שזה הרבה יותר חשוב, זה עניין של לימודים תורניים ודברים שאנשים מקדישים הרבה הרבה זמן והרבה כוח וזה כל החיים שלהם.

ישראל אייכלר: על זה הדיון בפניות הציבור, על עיכוב במתן תוצאות הרבנות וההסמכה לדיינות.

ישראל אייכלר: שאלתי אנשים שלמדו באוניברסיטה ועברו מבחנים באוניברסיטה – מדובר בעשרות ובמאות אלפי סטודנטים – אומרים לי שהסריקה של השאלות והתשובות זה עניין של יום-יומיים או מקסימום שבוע ואולי פחות.

ישראל אייכלר: לכן התשובה שהסריקות זה משהו שצריך לקחת הרבה זמן לא מקובלת.

ישראל אייכלר: עד כדי כך שקיבלנו פנייה שזה יותר משנה.

ישראל אייכלר: אתם תכף תגידו לנו ששנה הוא לא קיבל תשובה על בחינותיו.

ישראל אייכלר: השאלה מה עושים בעניין הזה.

ישראל אייכלר: כבוד השר אנחנו קיבלנו את החומרים של הרב רפאל מזרחי, הרבנות הראשית.

ישראל אייכלר: אני מבין שהבעיה היא תקציבית.

ישראל אייכלר: אם נדבר על העניין התקציבי לא נגמור.

ישראל אייכלר: אני שואל אותך כבוד השר, אני רוצה לתת לך ראשון את רשות הדיבור כדי שתגיד לנו - - -

<שלומית אבינח: קודם כל הפונים.

ישראל אייכלר: מיד אחרי הפונים נפנה אליך השר.

ישראל אייכלר: מה אני רוצה ממך כבוד השר, אני רוצה להיות מאוד מעשי, מה אנחנו עושים כדי שמבחן – "לא תהייה כוהנת כפונדקאית" – שיהיה לפחות כמו במבחנים מקצועיים אחרים.

ישראל אייכלר: לא לוקח יותר זמן מאשר X.

ישראל אייכלר: אסור שדווקא ברבנות, במבחנים תורניים זה יהיה Y. הפונה הראשון שידבר הוא י.ט.

ישראל אייכלר: בבקשה.

<י.ט.: אני הנציג של הלומדים במסלול טוענים רבניים מטעם מינהל בתי הדין.

<י.ט.: בעצם מה שאנחנו מעלים פה - - -

ישראל אייכלר: נציג של טוענים, מתי היו בחירות אצלכם?

<י.ט.: לא.

<י.ט.: נציג של הלומדים.

ישראל אייכלר: מתי היו בחירות בין הלומדים שבחרו בך כנציג?

<י.ט.: אני מדבר בשמם.

ישראל אייכלר: כוועדה לפניות הציבור אני מעדיף שאתה תדבר בשמך, זה הרבה יותר אותנטי.

<י.ט.: בבקשה.

<הרב רפאל מזרחי: סליחה, טוענים רבניים אינם קשורים לרבנות הראשית.

<הרב רפאל מזרחי: אבל הוא אמר שהוועדה בוחנת - - - טוענים רבניים לא קשורים אלינו בכלל.

<י.ט.: זה בתי הדין הרבניים.

<י.ט.: הנהלת בתי המשפט.

ישראל אייכלר: האמת שהנושא כאן זה דיינים ורבנים.

ישראל אייכלר: אם פתחת בדברייך תמשיך.

<י.ט.: בעצם מה שאנחנו מעלים כאן

<י.ט.: זה שבמבחני ההסמכה של הטוענים הרבניים יש גם איזה קושי מסוים גם במתן התוצאות – עד שמקבלים תוצאה של כל מבחן לוקח ארבעה חודשים.

<י.ט.: למועד ב', אם לא עברת, זה לוקח שנה.

<י.ט.: כלומר, צריך לחכות שנה נוספת כדי להיבחן שוב.

<י.ט.: בעצם אנחנו מבקשים בקשה מאוד אלמנטרית.

<י.ט.: בהינתן איזה מועד של מבחן מסוים, שבאותו מעמד בו שכרו כבר חדר ויש כבר מקומות ישיבה, שיינתן מועד ב' לאותם אלה שלא עברו כדי לקצר את הזמן של ההכשרה, שלא יצטרכו לחכות עוד שנה.

<י.ט.: באותו מעמד של המבחן הבא בנושא, שיתנו במקביל גם מבחן לאלה שלא עברו.

<י.ט.: זה בעניין הזה.

<י.ט.: עוד דבר שמאוד מאוד מציק, זה גם בנושא של הערעורים.

<י.ט.: בנושא של הערעורים עד היום, סטטיסטית-היסטורית, שום ערעור לא התקבל גם אם הייתה חסרה לך נקודה בשביל לעבור.

<י.ט.: לא עזר כלום, הם לא היו מוכנים.

<י.ט.: ברגע שהם החליטו על ציון מסוים, לא עברת, זהו צריך להיבחן שוב.

<י.ט.: שום ערעור לא מתקבל וזה לא מקובל בשום מקום.

ישראל אייכלר: אולי ידוע לך איך זה במבחנים במקומות אחרים?

ישראל אייכלר: בנושאים אחרים יש אפשרות לערעור?

<י.ט.: כן, יש אפשרות לערעור.

<י.ט.: אם באמת אתה יכול להוכיח, לפחות שיתנו אפשרות להוכיח למה אתה חושב שמגיע לך יותר כדי לעבור.

<י.ט.: פה הם לא נותנים את האפשרות להוכיח, הם לא נותנים אפילו אפשרות לצלם את המבחן.

<י.ט.: היום הייתי במינהל בתי הדין, אפילו לצלם, לראות את המבחן הם לא נותנים – זכות אלמנטרית של כל נבחן.

<י.ט.: לא נותנים לצלם.

ישראל אייכלר: במבחנים האחרים כן נותנים את מחברת הבחינה לכל אחד?

ישראל אייכלר: אני מבין.

<י.ט.: הם נותנים באותו חדר, במעמד האחראית באותו חדר, במעמד שלה אתה יכול להסתכל, אבל זה לא מספיק בשביל להפיק לקחים.

<י.ט.: אני רוצה לצלם, ללמוד את הטעויות שלי בשביל להפיק לקחים למבחן הבא.

<י.ט.: לא נותנים לי את הזכות הזאת.

<י.ט.: אני חושב שזו זכות - - -

ישראל אייכלר: אני שואל, באוניברסיטה, בכל מיני מקומות נותנים את האפשרות הזאת?

<י.ט.: בטח.

<י.ט.: זו זכות אלמנטרית.

עליזה לביא: המרצים גם מחויבים לשבת עם סטודנט ולהסביר.

עליזה לביא: אפשר לערער והיום זה גם מוגש דרך האינטרנט.

ישראל אייכלר: זאת אומרת שהמבחן הפרטי של האדם עולה לאינטרנט?

עליזה לביא: כן.

עליזה לביא: מה שקורה, אתה מקבל קוד אישי- - -

ישראל אייכלר: אז כל אחד יכול לראות - - -

עליזה לביא: לא.

עליזה לביא: יש קוד גישה.

עליזה לביא: היום כמרצה אני מחויבת לכתוב את ההערות שלי.

עליזה לביא: אם אני לא כותבת את ההערות שלי.

עליזה לביא: גם אנחנו, בשיטת הבדיקה שלנו ההנחיות שונו.

עליזה לביא: הסטודנטים יכולים לפתוח את המחברות או לבד בגישה טכנולוגית.

<שלומית אבינח: לפני כעשרים שנה כשלמדתי באוניברסיטה יכולתי לראות את המבחן עם הערות ויכולתי לערער.

<י.ט.: כדי לחדד, דבר אלמנטרי של כל נבחן, ציון עגול, ציון מסוים שירשם מה קיבלת.

<י.ט.: גם את זה הם לא כותבים, הם לא כותבים ניקוד מספרי מדויק, הם כותבים חצי, שלושת רבעי, X.

<י.ט.: אני צריך לנחש כמה זה אמור להיות שווה.

<י.ט.: אני לא יודע ציון מדויק, אני לא יודע כמה אני רחוק מהסף.

<י.ט.: ביקשתי דרישה אלמנטרית, 'תרשמו בבקשה ציון בראש המבחן' ציון והנמקה למה הורדת לי חצי על השאלה הזאת, למה הורדת שלושת רבעי על השאלה הזאת – כדי שאדע להפיק לקחים למבחן הבא.

<י.ט.: זה מה שאני מבקש ואני חושב שזו דרישה אלמנטרית.

ישראל אייכלר: אני מודה לך.

ישראל אייכלר: נפנה גם לא.ש.

ישראל אייכלר: גם הוא פונה.

ישראל אייכלר: בבקשה.

<א.ש.: אני פונה באותו כיוון שלו.

ישראל אייכלר: מה הבחינות שאתה נבחנת?

<א.ש.: גם כן טוען רבני.

ישראל אייכלר: אני ממש לא מבין למה אין כאן נבחנים לדיינים ורבנים.

ישראל אייכלר: לפחות אחד מהם שיבוא, הוא אמר לי שהוא מתבייש.

ישראל אייכלר: כנראה שהם מאוד מאוד צנועים או עסוקים.

<שלומית אבינח: אני יודעת שכמה פונים רצו להגיע, אבל הם חששו להגיע.

ישראל אייכלר: הם חששו שמא התלונות יהיו, כמו שקרה עם עובדי רשות השידור.

<שלומית אבינח: כן.

עליזה לביא: אני מקבלת הרבה מאוד פניות גם בנושאים - - -

ישראל אייכלר: נשמע מה הוא אומר ואחר כך נתייחס.

ישראל אייכלר: כן.

<א.ש.: גם אני בא מטעם מכון שעושה את המבחנים, גורם לקדם את העניין שאני אוכל לעשות את המבחן.

<א.ש.: עשיתי שש-שבע מבחנים.

<א.ש.: כמו שהוא אומר, אני ניסיתי, אני לא בדקתי את כל המבחנים שעשיתי עד היום.

<א.ש.: המבחן האחרון אני יודע כי עשיתי הצלבה בין המבחן שלי לבין מבחן של אחרים שכן עברו.

<א.ש.: ראיתי, או שהם לא בודקים מבחנים או שחלק הם בודקים וחלק הם לא בודקים.

<א.ש.: נעשה שם תוהו ובוהו.

<א.ש.: בכל מהלך המבחנים האלה נעשה תוהו ובוהו.

<א.ש.: אני מדבר על עצם המבחנים.

<א.ש.: מזלזלים במבחנים, הבנאדם משקיע, משלם כסף ובסוף הוא עושה את המבחנים ואז חלק הם בודקים וחלק לא בודקים.

<א.ש.: ככה זה נוצר.

<א.ש.: למשל יש אחד שהביא לי דוגמה, אחד שגר ביבנה שהביא לי למשל דוגמה של מבחן אחד.

<א.ש.: הוא הלך לערער, הוא לא עבר, לא כתוב ציונים לא כתוב כלום, הוא לא עבר.

<א.ש.: הוא הלך לערער.

<א.ש.: בסדר, נתנו לו את המבחן כמובן תמורת תשלום כדי לערער.

<א.ש.: נתנו לו X.

<א.ש.: אחר כך הוא הראה להם שחור על גבי לבן שהם לא צודקים, אז נתנו לו חצי.

<א.ש.: מ-X זה עבר לחצי.

ישראל אייכלר: אני רוצה להבין, אתה שילמת על המבחן והייתיצריך לשלם על הערעור?

<א.ש.: גם על הערעור עוד 400 שקל.

<א.ש.: יש כאן כמה X ופתאום זה נהפך מ-X לחצי, או מטוב לשלושת רבעי.

<א.ש.: בקיצור, נעשה פה תוהו ובוהו.

<א.ש.: אני שילמתי אלפי שקלים ואני לא יודע על מה.

<א.ש.: נקודה.

ישראל אייכלר: כמה זמן מאז הבחינה שלך?

<א.ש.: הבחינות שלי כבר שנה וחצי.

<א.ש.: כל הזמן הם שולחים מכתב, "לא עבר, לא עבר, לא עבר, לא עבר" ואני שתקתי.

<א.ש.: אבל אחרי שאני התחלתי לבדוק וראיתי שזה שעבר כתב די קרוב למה שאני כתבתי והוא עבר ואני לא עברתי, מה זה אומר?

<א.ש.: זו שחיתות שאין כדוגמתה על הכסף שלי, על הגב שלי.

<א.ש.: אני שילמתי כסף, אלפי שקלים.

<א.ש.: אני רוצה את הכסף חזרה, לא רוצה את המבחנים, אני רוצה שאת הכסף יחזירו לי.

ישראל אייכלר: אתה חושב שהבוחן מכיר אותך או שהוא רואה רק מספרים?

<א.ש.: לא חייב להיות שהוא מכיר אותי.

<א.ש.: מרוב שיש להם עומס חלק הם בודקים וחלק הם לא בודקים.

<א.ש.: אני לא יודע מה.

<י.ט.: אני רוצה לחדד את זה.

<י.ט.: זה לא שהם לא בודקים, הם בודקים בצורה מאוד מאוד דקדקנית - - -

<א.ש.: ויש חלק שהם לא בודקים.

ישראל אייכלר: כשאתה אומר שחיתות, זה עלול להישמע שהבוחן יודע מי אתה והוא לא רוצה לתת - -

<א.ש.: אני לא יודע, אני לא יודע מדבר כזה.

<א.ש.: אבל אני יודע שחלק יש להם ככה וחלק - - -

עליזה לביא: סליחה, שאלת הבהרה בבקשה.

עליזה לביא: אתם כותבים את השמות שלכם?

<א.ש: לא.

<א.ש: כדי שהוא לא יהיה משוחד בבדיקה.

<א.ש: יש לי פה עוד שפן גדול מאוד על השחיתות ועל זה בוודאי לא יהיה לכם מה לומר.

<א.ש: יש פה איזה אחד, הוא לא נמצא פה, הוא לא רצה לבוא, הוא פחד לבוא – אבל אמרתי למזכירה פה את השם.

<א.ש: המכון שהוא למד, הבן של מנהלת המבחנים, למנהלת המבחנים קוראים יונה - - -

ישראל אייכלר: תיזהר, אתה לא יודע מה אתה עושה.

ישראל אייכלר: אם אתה אומר שם לפרוטוקול הכנסת, זה משהו מאוד פומבי, הנה הוא עורך דין והוא יוכל לומר שזה דבר שלא יעשה בשום ועדת כנסת.

ישראל אייכלר: אז תיזהר.

ישראל אייכלר: אני לא יכול לתת לך רשות דיבור אם אתה נותן שם.

<שלומית אבינח: תבקש בשמך למחוק את השם מהפרוטוקול.

<א.ש.: אני מבקש בשמי לבטל את השם מהפרוטוקול.

ישראל אייכלר: מה הטענה שלך, אתה טוען שיש מישהו שהוא מנהל מכון והוא עובד שם- - -

<א.ש.: והוא הבן של אחד מההנהלה במבחנים.

<א.ש.: כשהוא היה שם הוא קיבל הכול עבר, עבר, עבר, עבר.

<א.ש.: מאז שהוא עבר, יש לו פה הצהרה שהוא עובד שעות על גבי שעות, הוא משלם על זה הרבה מאוד כסף וכל פעם שהוא עושה את המבחן, לא עבר', 'לא עבר', 'לא עבר'.

ישראל אייכלר: אז הוא עזב את המכון הזה.

<א.ש.: הוא עזב את המכון הזה.

<א.ש.: הוא החליט שהוא רוצה ללמוד לבד.

<א.ש.: הוא השקיע לא פחות מזה.

<א.ש.: אז משהו פה מושחת, זה בטוח.

ישראל אייכלר: אמרת שהשם שמור אצל המנהלת?

<א.ש.: הוא היה אמור להגיע, הוא לא הגיע.

ישראל אייכלר: הוא דיבר, הוא נתן את השם.

ישראל אייכלר: אדוני השר אני חושב שנשמע את האנשים שלך.

<הרב רפאל מזרחי: אני רק מבקש שוב להדגיש שטוענים רבניים לא קשורים לרבנות ולרבנות הראשית.

ישראל אייכלר: מה זאת אומרת, המבחנים לא נעשים אצלכם?

ישראל אייכלר: <קריאה:> מה זה "הוועדה הבוחנת?

ישראל אייכלר: "

<הרב רפאל מזרחי: נשיא והנהלת בתי הדין הרבניים ברשות המינהל - - -

ישראל אייכלר: גם דיינים לא שייכים לכם?

<הרב רפאל מזרחי: דיינים כן.

ישראל אייכלר: יש כאן בעיה, שלי.

דוד אזולאי: הבעיה היא לא שלכם.

ישראל אייכלר: אנחנו עשינו דיון על רבנות ודיינות והבאתם לנו מהצד נושא אחר שלא קשור לאנשים האלה.

ישראל אייכלר: זה ממש לא לעניין.

דוד אזולאי: אדוני היושב ראש, אני אעשה סדר בעניין הזה.

דוד אזולאי: קודם כל הנושא של טוענים רבניים באמת שייך לבתי הדין הרבניים.

דוד אזולאי: בתי הדין הרבניים עד לפני כחודשיים-שלושה לא היו בתחום שלנו אלא בתחום של משרד המשפטים.

דוד אזולאי: לפני כחודשיים הם עברו אלינו.

דוד אזולאי: המבחנים שמודבר עליהם ולשמם אנחנו נמצאים היום אלו מבחנים לרבנים, לדיינים, לרבני התיישבות, לרבני שכונות – אלה פחות או יותר המבחנים.

דוד אזולאי: אחד הדברים שאוכל לציין לשמחתי הרבה, קודם כל ברשותך בנושא של טוענים רבניים – אני ממונה גם על הנושא של דיינים – יכול להיות שזה נושא נפרד והוא בפני עצמו.

דוד אזולאי: אני מציע שבעניין הזה תכתבו לי, אבדוק את הנושא הזה ותקבלו תשובה.

דוד אזולאי: תכתבו אלי ואני אטפל בזה, אבדוק את זה.

דוד אזולאי: האופציה לפנות לוועדה לפניות הציבור תמיד קיימת, תמיד תוכלו לפנות ואין לי בעיה עם זה.

דוד אזולאי: בעברי ישיבתי במקום הזה, אני מכיר בזה, אני מכיר בחשיבות של הועדה הזאת ולכן גם באתי לכאן.

דוד אזולאי: אכן תפנה, לא קיבלת מענה האופציה הזאת תמיד קיימת בפניכם.

ישראל אייכלר: אני מחזיר את הדיון לעניין.

ישראל אייכלר: העניין הוא, אקריא מתוך פניה שקיבלנו לפני שנה וחודש.

ישראל אייכלר: "כ"ח אייר תשע"ד, נערך מבחן ברבנות הראשית להסמכה לדיינות" – זה כן הנושא שאנחנו עוסקים בו – " הנושא חושן משפט חלק ב', ועד היום לא הוחזרו תשובות לנבחנים".

ישראל אייכלר: קיבלתי גם ממישהו שנבחן לרב שכונה וגם הוא שנה ויותר לא קיבל תשובה.

ישראל אייכלר: זה נושא הדיון ועל זה אני רוצה תשובה.

עליזה לביא: אני יכולה לומר עוד דברים בדיוק בהקשר הזה.

עליזה לביא: דוד סיימת?

דוד אזולאי: אני עוד לא התחלתי.

דוד אזולאי: בבקשה תמשיכי.

עליזה לביא: אני רוצה קצת להגיד.

עליזה לביא: בנושא של השכלה והלימוד בתחומים הללו, גם דיינות וגם רבנות, אני מקבלת הרבה מאוד פניות בנושא של הדיינים גם מאנשים שאומרים 'אנחנו לומדים, יש כאן בלגן וכאוס גדול בכל תהליך רכישת הידע'.

עליזה לביא: גם המבחנים, כמו ששמענו את התיאור כאן, אין אמות מידה, אין קריטריונים.

עליזה לביא: בכלל, גם למה ללמוד דיינות שיודעים מראש מי יהיה דיין.

עליזה לביא: אנחנו מדברים היום על מערך הדיינות במדינת ישראל, קרוב ל-40% שייכים לאותן משפחות.

עליזה לביא: אני לא הייתי מבטלת את הקשר בין התחלת התהליך לסופו.

עליזה לביא: אדוני היושב ראש, יש לנו פה מקרה קשה מאוד.

עליזה לביא: מקרה קשה מאוד של קשר בין התחלת תהליך לבוא, למוד ולרכוש, ושל מי ממיין ומי מאפשר למי להתקבל.

עליזה לביא: אני לא סתם שאלתי את השאלה מה כתוב על הטופס ואיך כתוב על הטופס ומי בודק ומאיזה משפחה מקדמים ולא מקדמים.

עליזה לביא: אנחנו רואים את מבחן התוצאה.

עליזה לביא: מבחן התוצאה אדוני, זה שקרוב ל-40% מהדיינים הם בני אותן משפחות.

ישראל אייכלר: אגב, זו תופעה שקיימת גם בבתי המשפט.

עליזה לביא: לא באותו אחוז.

ישראל אייכלר: לא שאני מצדיק את זה.

ישראל אייכלר: אני אתך בעניין הזה.

עליזה לביא: לא באותו אחוז.

עליזה לביא: גם בעניין הזה, בפעם הקודמת ביקשתי משרת המשפטים הקודמת, נכנס באמת הנושא שלא תהייה אפשרות למי שנמצא בוועדה למינוי דיינים לבחור קרובי משפחה.

עליזה לביא: לצערי שרת המשפטים הנוכחית ביטלה את זה.

עליזה לביא: אנחנו ראינו שגם הפעם נבחרו דיינים בצורה הזאת.

עליזה לביא: אני אומרת לך אדוני - - -

ישראל אייכלר: אני חבר הועדה למינוי דיינים, אני רוצה להגיד לך, אני אמרתי שאני מוכן לחתום על כל חוק שאוסר עבודה של קרובים בבתי הדין ודיינים ובתנאי אחד, שזה יכלול שופטים ודיינים גם יחד.

ישראל אייכלר: זה היה התנאי.

ישראל אייכלר: כלומר, אני בדעה שלך שקרובי משפחה עלולים להביא - - -

עליזה לביא: יש שני חוקים, לדיינים בנפרד וגם לשופטים.

עליזה לביא: הרבה חברי כנסת מכל סייעות הבית חתמו בעקבות כל מה שקרה.

עליזה לביא: ואנחנו הרבה פעמים רואים את זה.

עליזה לביא: תראה, גם הרבה מאוד מהחברים, גם שופטים במקביל.

עליזה לביא: אגב אני מזכירה לך אדוני, גם בוועדה למינוי דיינים, ארבע נשים, בחוק שלי וגם בוועדה למינוי שופטים שאמרו לי: "למה את רצה לשופטים, למה צריך גם זה ככה".

עליזה לביא: אמרתי, 'לא, אני עובדת ביחד, גם דיינים וגם שופטים'.

עליזה לביא: אבל כאן צריך להבין את הקשר בין התיאור המאוד מאוד קשה שאנחנו שומעים כאן, כי יש קשר בין התחלת התהליך לבין סוף התהליך.

עליזה לביא: אדוני צריך לשנות את זה, זה לא יכול להיות.

עליזה לביא: אנחנו רוצים לחזק את בתי הדין.

עליזה לביא: בדרך הזאת אנחנו רואים שיותר ויותר אנשים בוחרים שלא לעבור דרך בתי הדין ולא רוצים קשר עם בתי הדין.

עליזה לביא: אם אנחנו כן רוצים, אנחנו צריכים לראות כאן איך את הרעה החולה הזאת באים ומתקנים.

עליזה לביא: באמת מאפשרים שמי שיש לו את הכישורים ואת היכולת ואת ההשכלה התורנית, שיהיה באמת דיין ולא מי שנולד למשפחות מסוימות ועושים בשבילו את העבודה.

עליזה לביא: כאן, בתיאור ששמענו עכשיו, עושים בשביל חלק מהאנשים את העבודה ואת חלק מהאנשים פשוט אף אחד לא סופר אותם.

עליזה לביא: את מה שאנחנו ראינו כאן נראה בעוד כמה שנים במבחן התוצאה שימשיך אם אנחנו כמחוקק לא נבוא ונקדם את החוק.

עליזה לביא: אני מזמינה אותך אדוני לבוא ולהצטרף להצעות חוק.

עליזה לביא: אלו שתי הצעות חוק שאני בטוחה שאתה תסכים איתן, גם "חוק הדיינים" וגם "חוק השופטים".

עליזה לביא: כן אדוני, גם בנושא הזה של השופטים לא יתכן שהשופט ברק ימנה את אשתו.

ישראל אייכלר: את רוצה לומר שההצלחה במבחנים תלויה בקרבה של הנבחן ל - - -

עליזה לביא: אני לא עשיתי על זה עבודת דוקטורט, אבל אדוני הסטטיסטיקה - - -

ישראל אייכלר: ממה שאמרת כך זה נשמע.

עליזה לביא: הסטטיסטיקה מלמדת אותנו.

עליזה לביא: באמת.

עליזה לביא: הסטטיסטיקה מלמדת אדוני.

עליזה לביא: אדוני, בדוקטורט שלי חויבתי ללמוד סטטיסטיקה.

עליזה לביא: כשאני רואה מי נופל ואני רואה במבחן התוצאה ש-40% שייכים לאותן משפחות, אדוני לא צריך פה לעשות - - -

ישראל אייכלר: במבחנים או במינויים?

עליזה לביא: במינויים.

ישראל אייכלר: מינויים זה משהו אחר.

עליזה לביא: זה לא משהו אחר, אנחנו מדברים על תהליך.

עליזה לביא: אנחנו מדברים על תהליך.

ישראל אייכלר: אני מנהל את הדיון כי הנושא הוא חמור בעיניי בדיוק כמו בעינייך.

ישראל אייכלר: אבל, מכאן ועד לבוא להגיד נבחרים שופטים ודיינים מאותן משפחות - - -

עליזה לביא: הדיון כרגע הוא לא על שופטים.

ישראל אייכלר: אני אומר שופטים כי אני יכול למנות לך את כל הקרבה המשפחתית של מערכת המשפט.

עליזה לביא: מערכת ההשכלה המשפטית היא הרבה יותר מסודרת מבחינת תהליך, תוצאה ותקנות.

עליזה לביא: אני מסכימה, אני הראשונה שהכנתי את החוק הזה של השופטים.

עליזה לביא: אבל המערכת כאן הרבה יותר פרוצה.

ישראל אייכלר: אני רק רוצה לציין שבנושאים אחרים הייתי אומר את אותם דברים שאת אמרת על מערכת הבחינות הזו.

ישראל אייכלר: אם אני הייתי אומר את זה על מערכת בדברים אחרים הייתי נשמע מאוד קיצוני.

עליזה לביא: אני לא פורסת את כל הידע.

עליזה לביא: אני ניזונה מהרבה מאוד פניות ציבור שיש לי.

עליזה לביא: אני מקבלת פניות ציבור מאנשים חרדים שבאים ואומרים לי 'אין סיבה להתחיל ללמוד דיינות'.

ישראל אייכלר: בגלל שאין לו סיכוי להתמנות?

ישראל אייכלר: בזה את צודקת, את זה סיכמנו.

ישראל אייכלר: אבל זה שהמבחנים הם - - -

עליזה לביא: גם בגלל שאין סיכוי לעבור.

ישראל אייכלר: זה נושא חמור מאוד.

ישראל אייכלר: הפרוטוקול רשם את הדברים.

ישראל אייכלר: אנחנו ביקשנו את אחוז העוברים.

ישראל אייכלר: תכף נדבר.

ישראל אייכלר: אגב, עיריית ירושלים, שמעתי שרוב העובדים שם הם מאותן משפחות.

ישראל אייכלר: תגידי לי אם זה נכון, כי כך אמרו לי.

רחל עזריה: בעיריית ירושלים יש פנינים כאלה, יש הרבה עבודה, אבל אני ממש לא דוברת עיריית ירושלים.

ישראל אייכלר: רק מתוך ניסיון.

רחל עזריה: לפעמים ככה לפעמים ככה, זה לא חד-משמעי.

רחל עזריה: אני מברכת על הדיון כי לדעתי זה נושא שפחות מקבל מענה.

רחל עזריה: מי שבמקרה נכנס למסלול הזה, אני שומעת לא מעט, זה פשוט אנשים שהם בשוק.

רחל עזריה: נניח המועד, המועד למבחן.

רחל עזריה: אני לא הייתי בחלק הראשון ויתכן שדובר על זה.

רחל עזריה: קובעים מועד, משנים את המועד, דוחים בחודש – מחליטים על עוד מועד.

רחל עזריה: זאת אומרת, אדם מתחיל ללמוד והוא לא יודע מהן האפשרויות שלו ומתי הוא יכול להיבחן.

רחל עזריה: אני מדברת על ההסמכה לרבנות.

רחל עזריה: זה אחת.

רחל עזריה: הדבר השני הוא זמן לקבלת התוצאות, זה לוקח בין חצי שנה לשנה – אין הצדקה לזה.

רחל עזריה: לא רק זה, לא כל הנבחנים מקבלים את התשובות באותו זמן.

רחל עזריה: אני קיבלתי פניות שא' עד ל' קיבלו תוצאות, מ' עד ת' לא קיבלו תוצאות.

רחל עזריה: אם יש את אותו מעריך שבודק את הכול ואומר שאני אשחרר בינתיים מא' עד מ', לא יודעת, כי גם אם זו התשובה זה לא רציני.

רחל עזריה: צריך מועד שבו יהיה מבחן, מועד שבו מתקבלות התוצאות.

רחל עזריה: זהו.

רחל עזריה: גם אנשים לא יודעים מה קורה איתם, הרבה מאוד זמן לוקח ולא יודעים על מה בדיוק נבחנים.

רחל עזריה: בדרך כלל היום בכל מבחן אתה יודע מה הרכב המבחן, בעצם בכל תחום אתה יודע מה ההרכב, כמה אחוזים לכול אחת מהשאלות, מהנושאים.

רחל עזריה: אתה יודע.

רחל עזריה: אפילו למבחנים לתואר שני שהם מבחנים בעל פה אתה עדיין יודע מה הסדר, איך זה עובד.

רחל עזריה: גם אם הבוחן משאיר לעצמו, אני מבינה שבבחינות תורניות יש את העניין של הנפח עם ידע מאוד גדול, גם בתחומים כאלה עדיין יש סדר ואתה יודע למה אתה מצפה.

רחל עזריה: העניין, להוריד את חוסר הוודאות מאוד חשוב כי אחרת אנשים לא מצליחים בגלל חוסר וודאות ולא בגלל שהם לא שולטים בחומר.

רחל עזריה: העניין של הערעורים, אני שמעתי סיפורים של אנשים שאומרים להם 'אם אתה רוצה להגיש ערעור', אנשים שיודעים שהם ענו נכון, 'אם אתה רוצה להגיש ערעור תפנה ככה וככה'.

רחל עזריה: פונים, לא מקבלים מענה, לא עונים לטלפונים, עונים לטלפון סוגרים את הטלפון.

רחל עזריה: מישהו סיפר לי שהוא הגיע בסופו של דבר למקום ואמר 'אני רוצה להגיש ערעור'.

רחל עזריה: אמרו לו 'אה, הבוחן הבין כבר שהוא טעה אצלך, אתה לא צריך להגיש את הערעור'.

רחל עזריה: אפילו לא הודיעו לו, הוא אפילו לא היה צריך להגיש את הערעור.

רחל עזריה: בעצם הוא נשאר עם הציון הנמוך באחד הפרקים כשלא היה לזה שום הצדקה.

רחל עזריה: כשהבוחן הבין שהוא טעה, הוא לא הצליח להגיע בכלל.

רחל עזריה: זאת אומרת שזה מן - - -

ישראל אייכלר: נשמע כמו מערכת לא מסודרת.

רחל עזריה: שצריכה קצת סדר.

ישראל אייכלר: אני רוצה לבקש את הרב רפאל מזרחי מנהל תחום בחינות והסמכה שיגיד את דבריו, וגם את עורך הדין גולדברג היועץ המשפטי של הרבנות.

ישראל אייכלר: אלו דברים מאוד קשים וארצה לשמוע.

דוד אזולאי: סליחה אדוני היושב ראש, אני רק רוצה להתייחס לדבריה של חברת הכנסת עליזה לביא לגבי הקשר בין הנבחנים לבוחנים.

דוד אזולאי: לא ידוע על קשר כזה, לא קיים קשר כזה.

דוד אזולאי: יחד עם זאת - - -

עליזה לביא: אמרתי - - -

דוד אזולאי: למינויים.

ישראל אייכלר: המינויים זה נושא אחר.

עליזה לביא: האם אדוני מוכן לבדוק את זה?

דוד אזולאי: אני לא מכיר.

דוד אזולאי: תביאו לי עובדות אני אבדוק אותן, אבל אלו דברים באוויר.

עליזה לביא: אלו לא דברים באוויר.

דוד אזולאי: לגבי הנושא השני של דיינים שהם קרובי משפחה של חברים בוועדה למינוי דיינים.

דוד אזולאי: אני מדבר קונקרטית לגבי האירוע האחרון שחבר הכנסת אייכלר הוא חבר בוועדה למינוי דיינים.

דוד אזולאי: נכון, נבחרו קרובי משפחה ועתרו לבג"צ בנושא הזה.

דוד אזולאי: מה לעשות, העתירה נדחתה.

ישראל אייכלר: אתה יודע למה.

ישראל אייכלר: כי הם רוצים גם בבית המשפט להמשיך עם זה.

דוד אזולאי: העניין הזה, אני אומר לך שאם בנושא הזה הלכו לבג"צ ובג"צ קבע מה שקבע, אגיד לך שאני שמח מזה - -

ישראל אייכלר: השאלה שלנו היא האם יש קשר בין - - -

עליזה לביא: על החלטת בג"צ או שבעצם אתה רוצה - - -.

עליזה לביא: אני חושבת שהכוח צריך להיות כאן, אם אנחנו חושבים שזה לא בסדר אנחנו צריכים לשים חוקים.

עליזה לביא: אם אדוני אומר עכשיו שבג"צ פסל את זה כי הוא רוצה למנות את המקורבים, את בני המשפחה שלו, אם זאת התשובה שלך - - -

ישראל אייכלר: זאת התשובה שלי.

עליזה לביא: בסדר, אבל אנחנו נגד זה.

עליזה לביא: אני נגד זה.

ישראל אייכלר: זו הפעם הראשונה שבג"צ דוחה עתירה נגד רבנות.

עליזה לביא: אם בג"צ רוצה לדאוג לעצמו בזה שהוא דוחה את העתירה הזאת, תפקידנו כאן, ואני מזכירה לכולנו שאנחנו באים ורוצים לצמצם את כוחו של בג"צ.

דוד אזולאי: חברת הכנסת לביא, אני לא נכנסתי למוחו של אותו שופט, אני לא יודע מה היו השיקולים שלו, אבל אני מציין עובדות.

דוד אזולאי: העובדות הן שבמקרה דנן נבחרו שני קרובי משפחה שהיו להם קרובי משפחה בוועדה למינוי דיינים.

דוד אזולאי: מה לעשות, בג"צ דחה אותם על הסף ובזה נגמר הסיפור.

דוד אזולאי: אם רוצים לשנות חקיקה, בוודאי.

דוד אזולאי: בשביל זה את חברת כנסת.

דוד אזולאי: אני מכיר את זה גם מאיזה מקום, פעם גם אני הייתי במקום הזה וחוקקתי חוקים.

דוד אזולאי: אם יאשרו את זה אני בהחלט מברך על כך.

דוד אזולאי: בעניין הזה ברשותך הייתי חייב להגיד את זה.

ישראל אייכלר: אין בעיה.

ישראל אייכלר: בכלל זה לא קשור לדיון עצמו.

ישראל אייכלר: אני כן רוצה עכשיו להיות ממוקד היות ונציג האוצר רוצה לצאת.

ישראל אייכלר: אני חושב שאחת הנקודות העיקריות היא נושא התקציב.

ישראל אייכלר: בבקשה הרב מזרחי, תתייחס קודם כל למה שאתם כותבים בעניין התקציבי, הבעיה מבחינת החוסר בבוחנים וחוסר באנשים כדי לספק את השירות הזה שעלה ל-6,000 נבחנים, עד לפני כמה שנים היו רק כמה מאות.

ישראל אייכלר: בבקשה.

<הרב רפאל מזרחי: לגבי התקציב אני אסביר.

<הרב רפאל מזרחי: בדפים ששלחתי כתבתי את ההיסטוריה, את מה שנעשה בשלוש השנים האחרונות.

<הרב רפאל מזרחי: בזמנו בוועדת ביקורת המדינה דנו בזה ודיברנו.

<הרב רפאל מזרחי: בזמנו דובר על הגדלת כוח אדם ברבנות הראשית במחלקת הבחינות, להפוך אותה לאגף ולהביא תוספת כוח אדם משמעותית לבחינות, תוספת מחשוב ודברים נוספים.

<הרב רפאל מזרחי: בסופו של הדבר יצאנו במכרז למיקור חוץ, חברה חיצונית שתנהל חלק מהדברים.

<הרב רפאל מזרחי: אני מקווה שהדברים יסתיימו השבוע, בעזרת ה'.

ישראל אייכלר: אני לא יודע אם זה טוב.

ישראל אייכלר: זה ייקר לנבחנים את הבחינה.

ישראל אייכלר: למה אתם עושים את זה על חשבון המבחן הזה?

<הרב רפאל מזרחי: מדובר כאן על העניין הפרוצדוראלי, הטכני לרישום הבחינות עצמן.

ישראל אייכלר: מבחינה כלכלית חברת המיקור חוץ תיקח על זה כסף, ממי היא תיקח את הכסף?

ישראל אייכלר: מהנבחן?

ישראל אייכלר: מי אומר שזה טוב.

<יובל טלר: האגרות שהיום משולמות.

<יובל טלר: האגרות היום יועדו - - -

דוד אזולאי: עד היום, לאן הולכות האגרות?

<יובל טלר: להכנסות המדינה.

ישראל אייכלר: מהי ההכנסה השנתית של הבחינות האלה?

<יובל טלר: לדעתי בשנה שעברה הייתה 1.7 מיליון שקל, משהו כזה.

<יובל טלר: שנה שעברה יועדו - - -

ישראל אייכלר: והאוצר יהיה מוכן להוסיף למצבת הבוחנים אנשי הצוות מתוך המערכת כדי שלא נצטרך מיקור חוץ?

<יובל טלר: קודם כל אנחנו מוגבלים בהחלטת ממשלה שמגבילה את היקף הגידול בכוח אדם.

<יובל טלר: במסגרת זו כמה שנים מצבת כוח האדם קבועה.

<יובל טלר: בגלל הדבר הזה אנחנו - - - עניינים של כוח אדם במדינה.

<יובל טלר: קיימים קשיים בתוספות של כוח אדם.

<יובל טלר: במסגרת זאת נעשה דיון תקציבי עם הרבנות הראשית לפני כשנתיים-שלוש, משהו כזה, טרם תפקידי.

<יובל טלר: בסיכום ובמהלך הישיבה התקציבית הגענו להסכמה.

<יובל טלר: ההסכמה הייתה להעביר את הדברים האלה במיקור חוץ.

<יובל טלר: חלק מהדברים כן במיקור חוץ, חלק מהדברים לא במיקור חוץ.

<יובל טלר: הרב מכיר את הפרטים האלה יותר לעמוק.

<יובל טלר: מבחינת הסיכום התקציבי היה סיכום שזה היעד שאליו אנחנו מגיעים.

<יובל טלר: אני כן אגיד שאנחנו שמנו לפני כשנה עוד תוספת תקציבית נוספת בשביל למלא את החלל, בשביל למלא את הפער במספר הבחינות.

ישראל אייכלר: אבל אם יש עלייה ממאות נבחנים, המספר של 6,000 בשנה לא מחייב אתכם להקציב יותר כסף בשביל הבחינות האלה?

<יובל טלר: שוב, הכסף קיים.

<יובל טלר: הוא קיים מהכנסות מדינה - - -

דוד אזולאי: אם אתה לוקח את הנתונים ואתה רואה שבשנים האחרונות חלה עלייה של מאות אחוזים, ההוצאה נשארה אותה הוצאה, לא הגדילו את התקציב, אבל מספר הנבחנים גדל בצורה מאוד משמעותית.

דוד אזולאי: אם מדובר בשנה מסוימת, כאן הנתון הוא לתשע"ב, שהיו כ-2,000 נבחנים, היום יש למעלה מ-6,000 נבחנים.

דוד אזולאי: זה לא בא לידי ביטוי.

<יובל טלר: אני אתקן שני דברים.

<יובל טלר: דבר ראשון, היה גידול בתקציב.

<יובל טלר: היה גידול בתקציב בעצם הסטת האגרות הקיימות, במקום שזה יכנס לאוצר המדינה זה מיועד לדברים האלה, מיועד לבדיקת הבחינות.

<יובל טלר: אני גם אגיד באופן פרטני, אנחנו לא קיבלנו את תוצאות המכרז.

<יובל טלר: תוצאות המכרז אמורות להתקבל בשבוע הבא.

<יובל טלר: למיטב הבנתי תוצאות המכרז, שוב אם נראה - - -

דוד אזולאי: תוצאות המכרז של מיקור החוץ?

<יובל טלר: כן.

ישראל אייכלר: הכסף הזה ילך למימון מיקור החוץ?

ישראל אייכלר: לא ייקרו את האגרות לנבחנים?

<יובל טלר: לא מדובר על מיקור החוץ.

ישראל אייכלר: אתה אומר שמבחינה תקציבית ב- 1.6 מיליון האלה אפשר לתגבר את המערכת, רק שהם צריכים לעשות את המיקור חוץ באופן כזה.

ישראל אייכלר: השאלה למה שנתיים זה לא נעשה?

ישראל אייכלר: את זה אני צריך להחזיר - -

<יובל טלר: אני לא הייתי מעורב.

<יובל טלר: ברגע שאנחנו מתקציבים זה הולך לעניין הרבנות הראשית והחשבות.

רחל עזריה: אני שמחה לדיון לעניין התקציבי, יש הרבה דברים שלא קשורים לעניין.

ישראל אייכלר: הוא צריך ללכת ולכן אני רוצה לסכם את העניין הזה.

ישראל אייכלר: בעניין הזה מבחינת

ישראל אייכלר: כם זה בסדר שיהיה מיקור חוץ ושאתם תוכלו לעמוד ב-6,000 נבחנים?

<הרב רפאל מזרחי: יש לנו עכשיו גם את הבטחת השר שאמר שיעמוד על זה שהאגרה לא תעלה ממה שהיא היום.

<הרב רפאל מזרחי: גם היום זה סכום בסדר, מכובד לאברכים.

ישראל אייכלר: העניין הזה סגור.

ישראל אייכלר: אני מודה לך שהיית פה.

<שלומית אבינח: גם על הערעור צריך לשלם.

<שלומית אבינח: זה משהו ש- - -

<הרב רפאל מזרחי: ממילא אין ערעורים וגם אין אגרות על ערעורים.

<שלומית אבינח: הם אומרים שהם שילמו על ערעור.

<הרב רפאל מזרחי: עוד הפעם, הם מדברים על בתי הדין הרבניים.

<הרב רפאל מזרחי: <קריאה:> לדיינות אין ערעורים?

<הרב רפאל מזרחי: למה אין ערעורים?

<הרב רפאל מזרחי: כי יש לנו שני בוחנים לבחינות לרבנות ושלושה בודקים לבחינות דיינות.

ישראל אייכלר: נו, אז מה?

ישראל אייכלר: אבל במיקור חוץ כן יהיה ערעורים?

<הרב רפאל מזרחי: אנחנו עוד נדבר על זה.

ישראל אייכלר: אני רוצה שתעשו את זה, אחרת - - -

<הראל גולדברג: באופן עקרוני המחשבה שלנו הייתה שכל עוד בחינה נבדקת על ידי גורם אחד – אם זה באוניברסיטה זה מרצה, מתרגל – במקרה כזה אם יש צורך בערעור, כשלנבחן יש ערעור, אבל כאשר מראש כל בחינה נבדקת על ידי שני בוחנים וכאשר הפער ביניהם גדול מדי, הבחינה מועברת לבודק שלישי בלי ערעור בכלל, באופן אוטומטי.

ישראל אייכלר: למה זה צריך להיות שונה מאשר בחינה רגילה?

<הראל גולדברג: זו הבחינה הרגילה אצלנו.

ישראל אייכלר: לא.

ישראל אייכלר: למה צריך שלושה בוחנים?

ישראל אייכלר: באוניברסיטה אין שלושה.

<הראל גולדברג: זאת ההחלטה של המועצה לגבי בחינות לדיינות.

<הראל גולדברג: בבחינות לרבנות זה שני בוחנים.

<הרב רפאל מזרחי: לגבי דיינים זה כתוב "בחוק הדיינים" משנת ,1955:

<הרב רפאל מזרחי: בחינות לדיינות יבחנו על ידי - - -

ישראל אייכלר: אז הטענה שלכם היא כאילו ששלושה זה כבר ערעור.

<הראל גולדברג: בדיוק.

ישראל אייכלר: אבל יכול להיות לפעמים טעות שהנבחן רואה במחברת והוא רוצה לערער על זה.

רחל עזריה: אם אתה מגיע לשלב של המחברת אתה כבר מצב מתקדם.

ישראל אייכלר: אז למה לא רואים את המחברת?

<הרב רפאל מזרחי: רואים את המחברת.

רחל עזריה: ברבנות?

<הרב רפאל מזרחי: ברבנות.

רחל עזריה: אם אתה מצליח להגיע לאן שהוא.

דוד אזולאי: השאלה ששואלים פה היא למה אי אפשר לנבחן לראות את המחברת.

<הרב רפאל מזרחי: אנחנו נותנים לאנשים לראות את הבחינה, נותנים לאנשים - - -

<שלומית אבינח: אתם מפרסמים את זה?

<הרב רפאל מזרחי: פרסמנו את זה.

ישראל אייכלר: את שואלת אם הנבחן מקבל את זה.

<שלומית אבינח: אם הנבחן מקבל את האפשרות.

<שלומית אבינח: זה שאתם כתבתם לוועדה שיש אפשרות לראות מחברת סרוקה, השאלה אם כל נבחן שניגש ונכשל ורוצה להתכונן למבחן הבא, האם אתם מיידעים אותו שיש לו את הזכות לראות את המחברת הסרוקה?

<שלומית אבינח: זאת השאלה.

רחל עזריה: אני רוצה להוסיף לזה.

רחל עזריה: זה רק אם מיידעים שיש לו את הזכות.

רחל עזריה: מהסיפורים שאני שמעתי כל ניסיון ליצור קשר, להגיע ולראות משהו עולה בתוהו.

רחל עזריה: למשל אם אדם רוצה להגיש ערעור והוא לא מצליח, ואז הוא מגלה שהעלו לו את הציון כי הנבחן הבין שהוא טעה והוא לא ידע ולא אמרו לו, זה ממש קפקאי.

רחל עזריה: <קריאה:> אני לא הבנתי.

ישראל אייכלר: קיבלתי כאן פנייה של מישהו שנבחן בשנת תשע"ג, "לא קיבלתי שום הודעה על התוצאות.

ישראל אייכלר: רק באתר הרבנות ראיתי את התוצאה בקוד" הוא מצרף לי את הקוד שלו וכתוב: "עבר בהצטיינות".

ישראל אייכלר: אבל הוא לא זכה לקבל נייר אחד.

<הרב רפאל מזרחי: זה חלק מהסיבה שאנחנו יוצאים עכשיו למיקור חוץ.

<הרב רפאל מזרחי: על החלק הטכני הזה - - -

ישראל אייכלר: אתה יודע מה זה משנת תשע"ג?

ישראל אייכלר: שלוש שנים.

<הרב רפאל מזרחי: לשנת תשע"ג אנחנו שלחנו את כל התוצאות, אני לא יודע ספציפית לגביו.

<הרב רפאל מזרחי: אני יכול לבדוק ספציפית את הפרטים שלו למה הוא לא קיבל.

<הרב רפאל מזרחי: אולי הוא עבר כתובת או משהו אחר.

<הרב רפאל מזרחי: כולם משנת תשע"ג קיבלו.

<הרב רפאל מזרחי: יש לנו עיכוב של תוצאות של אנשים שלא קיבלו הבית, לא עיכוב שלא עברו.

ישראל אייכלר: הוא עבר בהצטיינות, זה כתוב באינטרנט.

<הרב רפאל מזרחי: אמרתי, יש לנו עיכוב של תוצאות שהיו לפני חצי שנה ולפני שנה.

<הרב רפאל מזרחי: לזה אנחנו מחכים ומייחלים כעת לחברה שתגיע ותעשה את זה.

<הרב רפאל מזרחי: זה יהיה חלק מהעניין.

ישראל אייכלר: רק עכשיו יוצאים למכרז.

<הרב רפאל מזרחי: לא.

<הרב רפאל מזרחי: לא.

<הרב רפאל מזרחי: ההליך הסתיים.

<הרב רפאל מזרחי: זה יסתיים ב-26 בחודש, בשבוע הבא.

דוד אזולאי: המכרז נסגר ויש מועמדים.

דוד אזולאי: יש שבע חברות שהגישו את מועמדותן.

ישראל אייכלר: הן חייבות להשיב תשובות עד תאריך מסוים?

דוד אזולאי: אומרים לי עכשיו שעד שבוע הבא זה ייסגר ואז יקבעו מי הזוכה.

דוד אזולאי: אני מאוד מקווה שאכן הסיפור הזה ייגמר, נדע מי הזוכה ונצא לדרך.

ישראל אייכלר: רגע, התנאים נקבעו כבר במכרז?

ישראל אייכלר: יש שם תנאי של תאריך מתן תשובות בתאריך מסוים?

<הראל גולדברג: המכרז מתייחס לחלק הטכני.

<הראל גולדברג: החלק הטכני אומר: הליכי הרישום, קליטה עם אופציה גם לשירותי גבייה – זה החלק הטכני.

<הראל גולדברג: החלק המהותי של: מי הם הבודקים, מי הם הבוחנים – זה מכרז שאנחנו מנהלים בעצמנו: מי הם הבוחנים, הליכי הבדיקה, זה נשאר בתוך הבית, תהליכי המכרז - - -

<הרב רפאל מזרחי: אין לנו שום עיכוב, אני לא יודע מאיפה הנתון.

<הרב רפאל מזרחי: אין שום עיכוב בתוצאות.

רחל עזריה: יש לנו כאן מגוון מפלגות, אנחנו יושבות ולא תמיד מסכימות, כאן יש הסכמה מקיר לקיר - - -

ישראל אייכלר: מתי הבחינה האחרונה הייתה?

<הרב רפאל מזרחי: האחרונה הייתה אחרי יום כיפור.

ישראל אייכלר: אני מדבר על ניסן.

<הרב רפאל מזרחי: ניסן, יש כבר תוצאות מזמן.

ישראל אייכלר: ממתי יש תוצאות?

<הרב רפאל מזרחי: שלושה חודשים אחרי המבחן שהיה.

<הרב רפאל מזרחי: בערך בתמוז.

ישראל אייכלר: אל תגיד לי בערך כי אני קצת מבולבל, באלול קיבלתי מאנשים שלא קיבלו תשובות.

<הרב רפאל מזרחי: לא קיבלו תשובות וגם לא יקבלו תשובות עדיין.

ישראל אייכלר: למה?

הרב רפאל מזרחי: תשובות, אמרתי 'פרסמנו את התשובות'.

הרב רפאל מזרחי: אנשים התקשרו וקיבלו את התשובות.

הרב רפאל מזרחי: אני אומר שאת התשובות בדואר לא קיבלו, נכון.

ישראל אייכלר: למה?

<הרב רפאל מזרחי: זה מה שאמרתי, זה חלק מהעיכוב שיש לנו.

<הרב רפאל מזרחי: זה העיכוב הטכני.

<הרב רפאל מזרחי: זה לא שלא בדקו את זה.

<הרב רפאל מזרחי: בדקו את המבחנים.

<הרב רפאל מזרחי: ישנן תוצאות - - -

ישראל אייכלר: כן, אני שאלתי בוחנים, הם אמרו לי שלהם יש את השלושים יום שלהם והם מחזירים תמיד בתאריך, אבל באיזה מקום לנבחן לא מגיעה התשובה.

<הרב רפאל מזרחי: נכון, אמרתי ולא התכחשתי לזה עכשיו.

<הרב רפאל מזרחי: אני אומר את זה במפורש.

<הרב רפאל מזרחי: זה לא אומר שאין תשובות, זה לא שמבחנים מתעכבים אצלנו, שהם יושבים אצלנו במרתפים למטה ולא העברנו אותם לבדיקה.

ישראל אייכלר: וודאי.

ישראל אייכלר: רגע, - - -

<הרב רפאל מזרחי: גם עברנו את הסרט הזה לפני כמה שנים.

ישראל אייכלר: אגב, מתי הבוחנים קיבלו את המבחנים?

<הרב רפאל מזרחי: מקבלים בתוך השלושה חודשים, שלושים יום אחרי הבחינה אנחנו מעבירים להם את הבחינות.

ישראל אייכלר: למה זה צריך לקחת שלושים יום?

<הרב רפאל מזרחי: כי אנחנו סורקים את המבחנים, מחלקים את המבחנים ומסדרים - - -

ישראל אייכלר: כמה זמן צריך לסרוק דבר כזה?

ישראל אייכלר: באוניברסיטה סורקים ביום אחד.

<הרב רפאל מזרחי: צריך להכין את המספרים החסויים.

<הרב רפאל מזרחי: הקצבנו לעצמנו 90 יום מיום הבחינה שאנשים יקבלו את התשובות ו-120 יום בדיינות.

ישראל אייכלר: אני חושב שזה הרבה זמן.

ישראל אייכלר: תקבעו אחרת, שהשר יקבע שתוך 30 יום חייבים להעביר לבוחן, לדעתי צריך להיות שבועיים, זה מספיק זמן מהמערכת לבוחנים, לא?

דוד אזולאי: בעניין הזה אני חייב להגיד, צר לי מאוד, אבל צריך לעשות סדר בעניין הזה.

דוד אזולאי: הרב מזרחי, אני חושב שצריך למצוא את הדרך הנאותה לתת תשובות בהקדם לאותם אנשים שנבחנו, כמו שמקובל במוסדות אחרים.

דוד אזולאי: אני חושב שזה דבר שצריך לשבת - - -

ישראל אייכלר: ברור לכם שמה שהיה לא יהיה.

ישראל אייכלר: אני, כבוד השר, כבוד חברי הכנסת, וועדת פניות הציבור נכנסה לעניין.

ישראל אייכלר: אנחנו לא יכולים להשלים עם מצב כזה.

ישראל אייכלר: חייבת להיות פה מהפכה, המהפכה היא בזמנים, במבחנים אנחנו לא מתערבים, אבל בלוגיסטיקה, בנגישות האנשים למבחנים ולתוצאות חייבת להיות מהפכה.

רחל עזריה: גם לגבי קביעת המועד שיש מבחן.

רחל עזריה: שאנשים ידעו, שלא ישחקו עם המועד.

רחל עזריה: כשיש תאריך יש תאריך, לא דוחים, לא משנים.

רחל עזריה: תעשו שלוש-ארבע פעמים בשנה, סגור.

ישראל אייכלר: אין תאריכים?

<הרב רפאל מזרחי: הייתה דחייה של מבחן אחד.

<הרב רפאל מזרחי: בסוף עשינו מבחן נוסף אחר כך.

רחל עזריה: אבל יש מועדים קבועים?

<הרב רפאל מזרחי: יש מועדים קבועים של סוף זמן חורף, מה שנקרא בלשון ישיבתי, זה אומר לקראת פסח וסוף זמן קיץ - - -

רחל עזריה: לא זמן.

רחל עזריה: מועד, תאריך.

רחל עזריה: תעשו מתחילת השנה.

רחל עזריה: אנשים יודעים - - -

ישראל אייכלר: אין תאריכים?

ישראל אייכלר: עד היום הסתפקתם בפעמיים בשנה?

ישראל אייכלר: היום יש כל כך הרבה אנשים ואולי צריך לעשות ארבע פעמים בשנה.

ישראל אייכלר: קצת לחשוב על הלומד.

דוד אזולאי: זה מחייב תקציב.

ישראל אייכלר: בסדר, בשביל זה עשיתם מכרז.

ישראל אייכלר: אמרתם שב-1.6 מיליון האלה אתם יכולים לממן את זה.

<הרב רפאל מזרחי: זה חלק מהמכרז, החברה החיצונית צריכה לקבוע אולמות, צריכה לקבוע מועדי בחינות ולפרסם את המועדים.

ישראל אייכלר: וכמה מועדים?

<הרב רפאל מזרחי: כרגע שני מועדים.

ישראל אייכלר: זה לא בסדר.

ישראל אייכלר: אפשר עוד לשנות?

ישראל אייכלר: אם יש לכם 6,000 אנשים במקום 600 אז אתם צריכים יותר מועדים.

ישראל אייכלר: כבר שמעתי על הבלגן שהולך שם ביום המבחן, מכל הארץ מגיעים לאולם אחד ויש בלגן גדול מאוד.

<הרב רפאל מזרחי: זה עבר לבנייני האומה.

ישראל אייכלר: לא מצליחים להיכנס ויש בלגן.

ישראל אייכלר: למה אתם צריכים, תחלקו את זה לארבעה.

<הראל גולדברג: שני מועדים, הכוונה למשל, סוף זמן קיץ סוף זמן חורף, אין הכוונה שכל ה-6,000 מגיעים ביום אחד בשני המועדים האלה.

<הראל גולדברג: הכוונה לתקופה, סליחה הרב מזרחי, זה משהו כמו שבוע.

ישראל אייכלר: טוענים שיש רק שני מבחנים, מפגשים.

<הראל גולדברג: מועדים, אבל המועד הזה מתפרס על פני שבעה-שמונה ימים.

רחל עזריה: ואין הנבחנים יודעים באיזה יום הם?

<הרב רפאל מזרחי: הם מקבלים הזמנות מסודרות הביתה.

<הרב רפאל מזרחי: זה חלק מהעניין של הטכניקה שעכשיו אנחנו עובדים על זה.

רחל עזריה: אנשים רוצים לדעת מתי, איך.

רחל עזריה: המשפחה צריכה להיערך, יש ילדים.

רחל עזריה: אתה יודע, זו לוגיסטיקה של להגיע לבוא.

<הרב רפאל מזרחי: את כל הלוגיסטיקה הזאת אנחנו רוצים שהחברה תעשה.

ישראל אייכלר: היות והזמן רץ, אני מציע ואני רואה שכולנו רוצים את אותו דבר ואין כאן חילוקי דעות.

ישראל אייכלר: בואו נעשה, אני מבקש תוך חודש ימים לקבל בכתב נהלים חדשים שאתם מחוללים את המהפכה הזאת.

ישראל אייכלר: אני מבקש שלפחות ארבע פעמים בשנה יהיו בחינות.

ישראל אייכלר: אני רוצה שכבוד השר יעבור על הנהלים האלה: א, לגבי המועדים.

ישראל אייכלר: ב', תוספת בוחנים – חייבים תוספת בוחנים, אין מספיק בוחנים.

ישראל אייכלר: ג', התשובה תגיע לאדם בתאריך מסוים, אני לא יודע מה זה סביר בעינך כבוד השר, אולי 90 יום או חודש ימים שהוא יקבל את התשובה לבית ובגלוי.

ישראל אייכלר: אגב, זה אברך שלא יודע בכלל מה זה אינטרנט, עד שהוא הגיע לשתי המילים "עבר בהצטיינות", לקח לו המון זמן לגלות בכל זאת שהוא יכול ושיש לו מספר, הוא ידע את המספר שלו וגילה שהוא עבר בהצטיינות.

ישראל אייכלר: זה לא ניהול, זה לא נוהל גם אם זה קורה במשרד רגיל ובפרט ברבנות הראשית שצריכה להיות הרבה יותר.

ישראל אייכלר: אם אנחנו יכולים לקבל - - -

<שלומית אבינח: ישיבת מעקב תוך חודש.

ישראל אייכלר: היועץ המשפטי, כמה זמן ייקח לך לבנות נהלים ברורים בעניין?

דוד אזולאי: הרב מזרחי, חודש ימים זה זמן סביר.

ישראל אייכלר: קודם כל אני רוצה לקבל לוועדה נהלים ברורים.

ישראל אייכלר: כבוד השר יתייחס לזה ואולי יוסיף לכם.

ישראל אייכלר: תתייעצו אתו מה צריכים להיות הנהלים.

ישראל אייכלר: תעלו דברים שאנחנו לא הבאנו פה.

ישראל אייכלר: יש הרבה בעיות שאתם יודעים הרבה יותר טוב מאתנו.

ישראל אייכלר: תעברו אחד אחד כדי להכניס את זה למכרז אם החלטתם על מיקור חוץ.

ישראל אייכלר: תבואו אלינו עם דברים ברורים כדי שנוכל לקדש שם שמיים ולהגיד שמוסד רבני מתנהל לא פחות טוב ממוסדות אחרים.

ישראל אייכלר: אני מודה לכולכם שהייתם כאן.